फारसेथिं गाहाय थाखोआव एजिपि दोलोखौ हेफाजाब होग्रा सोद्रोमाफोरा सानदोंदि,ओनसोलनि एजिपि दोलोआ आखाय दैखांबाय ।एजिपि दोलोनो मोनथाम बियाबफोर फारियै - कलियाबर,बरपेटा आरो धुबुरि बियाबफोरखौ हगारनानै होनाय जादोंमोन,नाथाय बिथांमोनहा गुवाहाटी नंआब्ला मंगलदै बियाबखौ लानो लुबैदों नङाब्ला फैगौ जुन दान आव खुंफुंजानो गोनां राज्य सभानि मासिफोरखौ लुबैदों ।मंगलबारखालि गुवाहाटी नोगोरमानि साखाथिआव थानाय रेडिसन ब्लु हटेल आव एजिपि आरो बिजेपि दोलोनि गेजेराव जथुमा खुंफुंदोंमोन आरो बे जथुमायाव बिजेपि दोलोनि सा - सान्जा ओनसोलनि नेशनेल सेक्रेटारि राम माधब बिथांआबो नुजाथिदोंमोन ।एजिपि दोलोआ कलियाबर बियाबआव मनि माधब महन्त बिथांखौ थिसनगोन आरो बरपेटा बियाबआव भुपेन राय एबा कुमार दिपक बिथांखौ थिसनगोन ।